༤༽༢༠༡༦༡༠ནང་ཨ་རི་སྐུ་ཚབ་དོན་གཅོད་ཁང་ནས་ཨ་རིའི་གྲོང་ཁྱེར་ནིའུ་ཡོག་ནང་བོད་ཀྱི་བདེན་དོན་ལ་རྒྱབ་སྐྱོར་དང་།སེམས་ཁུར་གནང་མཁན་རྒྱ་རིགས་གྲོགས་པོ་རྣམས་ལ་སྣེ་ལེན་གྱི་འདུ་འཛོམས་གྲ་སྒྲིག་གནང་ཡོད།འདུ་འཛོམས་དེར་རྒྱ་རིགས་ཤེས་ཡོན་ཅན་ཝང་ཅུན་ཐའོ་དང་།ཧུ་ཕིང་།འཛམ་གླིང་ཉིན་ཚགས་ཀྱི་རྩོམ་སྒྲིག་པ་ཝེ་པོ་ཀྲོའུ།དགེ་རྒན་ཆེན་མོ་ཤ་མིང་དང་།མཁས་དབང་ཁཱོང་ཀྲེ་ཀྲུང་།སྦོ་ཤུན་དྲྭ་རྒྱའི་རྩོམ་སྒྲིག་པ་ཝེ་ཧྲེ།སྙན་ངག་པ་ཧོང་ཞང་།དཔྱད་གཏམ་པ་གྲན་ཕོ་ཁུང་།རྩོམ་པ་པོ་ཀྲུའུ་ཞོལ་གཡོན།རྒྱ་ནག་བུད་མེད་ཀྱི་ཐོབ་ཐང་ཚོགས་པའི་ཚོགས་གཙོ་ཀྲང་ཅིན།བོད་པའི་གྲོགས་པོ་རྙིང་པ་ཤོལ་ཝེ།ཁྲིམས་རྩོད་པ་ཤང་ཞའོ་ཅི།སྒྱུ་རྩལ་བ་རོང་ཝེ།དེ་བཞིན་རྒྱ་རིགས་སློབ་ཕྲུག་དང་།ནང་པ་བཅས་ནིའུ་ཡོག་དང་།ནིའུ་འཇར་སི་ཁུལ་ནས་ལས་རིགས་འདྲ་མིན་གྱི་རྒྱ་རིགས་བདུན་ཅུ་ལྷག་ཙམ་ལ་བོད་པའི་གཞུང་འབྲེལ་མ་ཡིན་པའི་ཚོགས་སྐྱིད་ཁག་གི་ཚོགས་གཙོ་དང་།རྒྱ་སྐད་རྒྱ་ཡིག་ཤེས་མཁན་བོད་རིགས་སློབ་ཕྲུག་དང་།དོན་གཉེར་ཅན་ཁག་ཅིག་བཅས་ཁྱོན་མི་གྲངས་བརྒྱ་ལྷག་ཙམ་མཉམ་ཞུགས་གནང་ཡོད།